Rundt 1970 oppdaterte forfatter Denny O'Neil og tegner Neal Adams Green Arrow og gav den hittil endimensjonale figuren større psykologisk dybde og en større grad av sosial samvittighet. Denne nye mer politisk bevisste utgaven av Green Arrow deltok i et knippe historier sammen med Green Lantern som tok opp temaer som fattigdom, rasisme, narkotikamisbruk etc. I 1987 oppdaterte Mike Grell nok en gang figuren, først med miniserien og siden med en ny fast serie. Dette var en av de første superheltseriene DC gav ut spesifikt for et voksent publikum.